Ein húbescher hunt der spilte gegen sinem herren schone
Ein húbescher hunt der spilte gegen sinem herren schone·
wan er sprang vf in vnd bal in svͤsser stimme done·
des wart er zelone von im gestreichet sa zestunt·
dc sach ein esel vnd wande im solte alsam gelingen·
da von er lvͤgende vf den herren ǒch begvnde springen·
des hies er in swingen von slegen wart sin rugge wunt·
svs entv̊t der edel niht d einen kvnstelosen schalk·
trútet dem er sinen balg· mit steken solte weichen·
dvr sin gebrehte kan er im riliche miete sleichen·
vnd wil gefuͤgen man durh kvnst en heine gabe reichen·
den er solte streiche· alsam der herre tet den hvnt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse